
DISPOZIȚIA Nr. 137 din 30.06.2026
privind delegarea unor atribuții specifice ale Primarului Comunei Miclești către Viceprimarul Comunei Miclești, în vederea evitării conflictului de interese
Primarul Comunei Miclești, Județul Vaslui, domnul MATEI PETRU;
Având în vedere:

Raportul de specialitate întocmit de Secretarul General al Comunei Miclești, înregistrat sub nr. 3470 din 30.06.2026, prin care se justifică necesitatea delegării temporare a atribuțiilor primarului privind inițierea actelor administrative, aprobarea și semnarea anunțului de concurs, organizarea concursului, numirea, evaluarea, modificarea raporturilor de serviciu și semnarea tuturor documentelor profesionale (inclusiv fișa postului și fișa de analiză) care o vizează pe doamna MATEI MIHAELA (referent în cadrul aparatului de specialitate și soție a primarului); 

Procedura de organizare a concursului de promovare în grad profesional imediat superior a funcționarilor publici de execuție din cadrul aparatului de specialitate al Primarului Comunei Miclești, la care participă doamna MATEI MIHAELA; 

Luând în considerare prevederile:

Art. 228 alin. (1) lit. a) și alin. (4) din O.U.G. nr. 57/2019 privind Codul Administrativ, cu modificările și completările ulterioare, referitoare la regimul incompatibilităților și al conflictului de interese aplicabil aleșilor locali;

Art. 136 alin. (1) din O.U.G. nr. 57/2019 privind Codul Administrativ, referitor la dreptul de inițiere a proiectelor de hotărâri ale consiliului local;

Art. 152 alin. (1) și alin. (2), respectiv Art. 157 din O.U.G. nr. 57/2019 privind Codul Administrativ, privitoare la rolul și atribuțiile viceprimarului;

Legii nr. 161/2003 privind unele măsuri pentru asigurarea transparenței în exercitarea demnităților publice, a funcțiilor publice și în mediul de afaceri, prevenirea și sancționarea corupției, cu modificările ulterioare;

În temeiul prevederilor Art. 196 alin. (1) lit. b) raportat la Art. 197 și Art. 243 alin. (1) lit. a) din O.U.G. nr. 57/2019 privind Codul Administrativ,

DISPUNE:

Art. 1. Se deleagă în totalitate către domnul CARP ION MARICEL, Viceprimarul Comunei Miclești, județul Vaslui, atribuțiile Primarului Comunei Miclești referitoare la, aprobarea și semnarea anunțului de concurs, organizarea examenului de promovare, emiterea actelor administrative subsecvente, realizarea analizei postului, aprobarea și semnarea fișei de analiză și a fișei postului, evaluarea performanțelor profesionale individuale, inițierea proiectului de hotărâre a consiliului local pentru modificarea statului de funcții precum și orice alte decizii privind modificarea, suspendarea sau încetarea raporturilor de serviciu/muncă ale doamnei MATEI MIHAELA, referent în cadrul aparatului de specialitate al primarului și candidată la concursul de promovare. 

Art. 2. Atribuțiile delegate conform Art. 1 includ, în mod expres:

Aprobarea și semnarea Anunțului de concurs pentru promovarea în grad profesional, în vederea publicării acestuia și transmiterii către instituțiile abilitate conform legii;

Semnarea și aprobarea Fișei de Analiză a postului în vederea transformării/promovării și justificării necesității acestei proceduri;

Semnarea și aprobarea Fișei Postului (atât varianta curentă de asistent, cât și varianta finală propusă pentru gradul profesional principal); 

Semnarea și aprobarea rapoartelor de evaluare a performanțelor profesionale;

Numirea comisiilor de concurs și de soluționare a contestațiilor pentru examenul de promovare în grad profesional;

Emiterea și semnarea Dispoziției de numire/promovare în gradul profesional imediat superior a candidatei (grad principal), ca urmare a promovării examenului;

Semnarea oricăror adrese, documente, expuneri de motive sau corespondențe oficiale generate în cadrul procedurii administrative ce o vizează în mod direct sau indirect pe doamna Matei Mihaela.
Inițierea proiectului de Hotărâre a Consiliului Local, redactarea și semnarea în calitate de inițiator a Referatului de aprobare și a Proiectului de Hotărâre privind modificarea Organigramei și a Statului de funcții prin care se transformă postul de referent asistent în referent principal; 

Art. 3. Delegarea de atribuții prevăzută la Art. 1 produce efecte de la data emiterii prezentei dispoziții și rămâne valabilă pe toată durata derulării procedurilor de modificare a organigramei, publicării și desfășurării concursului, precum și pe perioada ulterioară necesară emiterii și punerii în aplicare a actelor de numire și definitivare pe post a numitei Matei Mihaela.

Art. 4. În exercitarea atribuțiilor delegate prin prezenta dispoziție, domnul CARP ION MARICEL va semna documentele menționate la Art. 2 cu mențiunea expresă „pentru Primar, în baza Dispoziției de delegare nr. 137 / 2026”.

Art. 5. Cu ducerea la îndeplinire a prezentei dispoziții se încredințează domnul Carp Ion Maricel, Viceprimarul Comunei Miclești, și Secretarul General al Comunei Miclești, județul Vaslui. 

Art. 6. Prezenta dispoziție se comunică în mod obligatoriu, prin grija Secretarului General al Comunei Miclești: Instituției Prefectului - Județul Vaslui, pentru controlul de legalitate; Primarului Comunei Miclești, domnul Matei Petru; Viceprimarului Comunei Miclești, domnul Carp Ion Maricel; Doamnei Matei Mihaela, referent;Compartimentului Resurse Umane / Financiar-Contabil din cadrul primăriei; Se aduce la cunoștință publică prin publicare pe pagina de internet oficială a instituției.
     PRIMAR,
MATEI PETRU
                                                                                    Avizat pentru legalitate:
SECRETAR GENERAL AL COMUNEI,
                                                                                    HRISCU PETRICĂ MARIAN
